cyanic-selkie/wikianc huggingface dataset:
Rytmikorjaamo
Muuta
Rytmikorjaamon kiinteistön Vaasantien varressa sijaitsevan tontin pinta-ala on noin 20 000 neliötä. Tontilla sijaitsevat 7 703 kerrosneliömetrin varikkorakennus, pienempi asuinrakennus ja 304 neliön varastorakennus. Rakennusoikeutta alueella on käyttämättä vielä noin 6 000 kerrosneliötä. Jatkossa Varikkorakennukseen sijoittunee lisää luovan toimialan ja rytmimusiikin yritystoimintaa sekä myös tutkimus- ja koulutustoimintaa.
Nora Ephron
Ephronin maine perustuu ensisijaisesti elokuvakäsikirjoituksiin, mutta hän teki uransa aikana myös ohjaajan- ja kirjailijantöitä.
Infinite Dreams
Infinite Dreams on brittiläisen heavy metal -yhtye Iron Maidenin kappale. Kappaleen on säveltänyt ja sanoittanut yhtyeen basisti Steve Harris, ja se on yhtyeen seitsemännen studioalbumin Seventh Son of a Seventh Son toinen kappale.
Kappaleen sanoitus kertoo henkilöstä, jota varjostavat painajaiset ja yliluonnolliset unet. Kappaleen henkilö pelkää nukahtamista ja unien näkemistä, koska hän ei voi olla varma, herääkö enää koskaan. Sanoitus on myös jossain määrin yhtenevä yhtyeen kappaleen ”Hallowed Be Thy Name” kanssa, sillä myös ”Infinite Dreamsin” sanoituksissa pohditaan kuolemanjälkeistä elämää. Toisin kuin ”Hallowed Be Thy Namessa”, viittaa ”Infinite Dreamsin” sanoitus myös jälleensyntymiseen ja elämän tarkoitukseen.
Singlenä ”Infinite Dreams” julkaistiin 6. marraskuuta 1989 Seventh Tour of a Seventh Tour -kiertueen aikana Birminghamissa äänitettynä live-versiona, b-puolinaan live-versiot Harrisin ja yhtyeen entisen laulajan Paul Di’Annon kirjoittamasta kappaleesta ”Killers” ja Harrisin sekä kitaristi Dave Murrayn kirjoittamasta kappaleesta ”Still Life”. Singlejulkaisun tarkoituksena oli markkinoida yhtyeen videojulkaisua Maiden England, joka oli taltiointi kyseisestä Birminghamin konsertista, jossa singlen kappalemateriaali on äänitetty. ”Infinite Dreams” nousi sekä Britannian että Irlannin singlelistalla kuudenneksi.
Valkovatsaorneero
Valkovatsaorneero (Certhiaxis mustelinus) on orneeroiden heimoon kuuluva varpuslintu.
Levinneisyys
Valkovatsaorneeroa tavataan Brasiliassa, Kolumbiassa ja Perussa. Lajia on kuvattu melko yleiseksi, ja sen kanta on vakaa. Se on luokiteltu elinvoimaiseksi.
Digital Illusions CE
EA Digital Illusions Creative Entertainment AB (DICE) on ruotsalainen vuonna perustettu pelitalo.
Historia
Pelitalon perustivat demoskeneryhmä The Silentsin neljä jäsentä vuonna 1992. Yrityksen ensimmäinen julkaisu oli vuonna 1992 julkaistu flipperipeli Pinball Dreams. Omiin toimitiloihin yritys muutti vasta vuonna 1995.
Omskin alue
Omskin alue on yksi Venäjän federaation jäsenalueista (federaatiosubjekti) Länsi-Siperian eteläosassa Irtyš-joen keskijuoksulla. Alueen pääkaupunki on Omsk, joka sijaitsee Irtyš- ja Om-jokien yhtymäkohdassa.
Maantiede
Omskin alue rajoittuu lännessä ja pohjoisessa Tjumenin alueeseen, pohjoisessa lisäksi Hanti-Mansiaan, koillisessa Tomskin alueeseen, idässä Novosibirskin alueeseen ja etelässä Kazakstaniin.
Omskin alue sijaitsee Länsi-Siperian alangon eteläosassa. Merkittävimmät joet ovat Obiin laskeva Irtyš sekä sen sivujoet Išim, Om ja Tara. Alueen pohjoisosa on pääasiassa havumetsää, keskiosa lehtimetsää ja eteläosa peltoa.
Väestö
Alueen suurin kaupunki on yli 1,1 miljoonan asukkaan Omsk (pääkaupunki), jossa asuu yli puolet alueen väestöstä. Muita suuria kaupunkeja ovat Isilkul, Tara ja Kalatšinsk.
Väestö jakautui vuoden 2002 väestönlaskennan mukaan seuraavasti:
Hallinto
Hallinnollisesti alue on jaettu 32 piiriin ja 5 kaupunkiin. Aluehallinnon päämiehenä toimii kuvernööri ja edustuslaitoksena lakiasäätävä kokous.
Talous
Venäjän tilastokeskus Rosstatin mukaan Omskin alue tuotti vuonna 2010 yhteensä 371,2 miljardin ruplan osuuden eli 0,99 % Venäjän federaation bruttokansantuotteesta. Asukasta kohden BKT oli 187 700 ruplaa (noin 4 500) euroa, mikä on 72 % Venäjän keskiarvosta.
Tärkeimmät teollisuudenalat ovat öljynjalostus-, koneenrakennus-, kemian- ja elintarviketeollisuus. Teollisuus ja väestön enemmistö on keskittynyt pääkaupunkiin Omskiin. Maatalous tuottaa viljaa, auringonkukkia ja vihanneksia. Lisäksi harjoitetaan karjataloutta sekä turkiseläinten metsästystä ja tarhausta. Alueen halki kulkee Siperian rata, josta pääkaupungin kohdalta haarautuu rata Kazakstanin puolelle. Omskissa on myös tärkeä jokisatama ja kansainvälinen lentoasema.
Omskissa on yliopisto.
Hubert Gädda
Karl Hubert Haukia (alun perin Gädda; 30. lokakuuta 1896 Vaasa – 5. helmikuuta 1977 Kajaani) oli kaksinkertainen korkeushypyn Suomen mestari. Hän harrasti myös muita hyppylajeja. Hän oli ammatiltaan rajavartija ja myöhemmin autokorjaamon omistaja Kajaanissa. Hän edusti aluksi Vaasan Hellasta, Vaasan Vasamaa, Turun Rientoa, Turun IFK:ta sekä myöhemmin Kajaanin Ärjyä ja Kajaanin Kipinää.
Suomen mestaruudet Gäddalla on vuodelta 1918 tuloksella 170 ja seuraavalta vuodelta tuloksella 175. Vaikuttaa siltä, että Urho Kekkonen piti itseään Kajaaninkin oloissa itseään Gäddaa lahjakkaampana korkeushyppääjänä, mutta nuorempana soi hänelle voiton.
Konsta Hämäläinen
Konsta Vili Valtteri Hämäläinen (s. 8. maaliskuuta 1998 Sulkava) on suomalainen keski- ja pitkien matkojen juoksija. Hän edustaa Joensuun Katajaa
Kalevan kisoissa Hämäläinen sai kultaa 5 000 metrin juoksussa vuonna 2020 ajalla 14.28,54 sekä 1 500 metrin juoksussa hopeaa vuosina 2020 ajalla 3.51,85 ja 2021 ajalla 3.51,36. Sisäratojen Suomen-mestaruuskilpailuissa Hämäläinen on saanut 1 500 metrillä hopeaa vuosina 2021 ja 2022. Viestijuoksun SM-kilpailuissa hän saavutti 4 000 metrin viestissä hopeaa 2021 ja pronssia 2020. Aikuisten maaottelussa hän kilpaili ensimmäisen kerran 2020.
Hämäläisen ennätys 1 500 metrillä on 17. heinäkuuta 2021 Lapinlahdella juostu 3.44,26 ja 800 metrillä 28. elokuuta 2021 Tampereella juostu 1.52,66.
Charles Kamathi
Charles Kamathi (s. 18. toukokuuta 1978 Nyeri, Kenia) on kenialainen kestävyys- ja maastojuoksija.
Kamathin ensimmäiset arvokilpailut olivat 2000 Vilamourassa järjestetyt maastojuoksun maailmanmestaruuskilpailut, joissa hän sijoittui pitkällä matkalla seitsemänneksi. Seuraavana vuonna hän oli Oostendessa maastojuoksun MM-kisoissa pitkällä matkalla kolmas ja voitti MM-kultaa Edmontonin MM-kisoissa 10 000 metrin juoksussa ajalla 27.52,25. Vuonna 2002 Kamathi juoksi viidenneksi Dublinin maastojuoksun MM-kisoissa pitkällä matkalla sekä yhdeksänneksi puolimaratonin MM-kisoissa Brysselissä. 2003 hän oli Pariisin MM-kisoissa 10 000 metrillä seitsemäs ja IAAF:n yleisurheilufinaalissa kahdeksas 5 000 metrin juoksussa.
Kamathi juoksi ensimmäisen maratoninsa Milanossa joulukuussa 2007 ja huhtikuussa 2008 hän juoksi Rotterdamin maratonilla kolmanneksi ajalla 2.07.33.
Evenkia
Evenkian piiri eli Evenkia on erityisaseman omaava paikallinen itsehallintoalue Krasnojarskin aluepiirin itäosassa Venäjällä. Sen pinta-ala on 767 600 neliökilometriä ja asukkaita on 16 700 (vuonna 2009). Vuoteen 2007 saakka alue muodosti Evenkian autonomisen piirikunnan.
Maantiede ja luonto
Evenkia sijaitsee Keski-Siperian ylängön keskiosassa. Idässä se rajoittuu Sahan tasavaltaan ja Irkutskin alueeseen, etelässä Krasnojarskin aluepiirin Kežman, Bogutšanyn, Motyginon ja Severo-Jeniseiskin piireihin, lännessä Turuhanskin ja pohjoisessa Taimyrin piireihin. Noin neljännes piirikunnasta sijaitsee pohjoisen napapiirin pohjoispuolella. Korkein kohta on Putoranan laakioon kuuluva Kamen (1 701 metriä merenpinnasta).
Ilmasto on mantereellinen. Talvi on pitkä ja ankara, kesä lyhyt ja lämmin. Tammikuun keskilämpötila on alueen keskiosassa –36,8°, heinäkuun keskilämpötila 15,5°. Vuotuinen sademäärä on 300–500 mm.
Suurimmat joet ovat Jenisein oikeanpuoleiset sivujoet Ala-Tunguska ja Kivinen-Tunguska. Evenkiasta saavat alkunsa myös Jenisen sivujoki Kureika sekä pohjoiseen virtaava Hatangan sivujoki Kotui. Alueella on paljon järviä.
Taigametsät käsittävät neljä viidesosaa pinta-alasta. Tärkeimmät puulajit ovat lehtikuusi, kuusi ja mänty. Pohjoisosassa noin kymmenen prosenttia pinta-alasta on tundraa. Seudulla on laajoja ikirouta-alueita.
Eläinkunta on rikas. Turkiseläimiä ovat soopeli, orava ja siperiannäätä. Muita nisäkkäitä ovat karhu, metsäjänis, ahma, siperianmaaorava, piisami, lumikko, kettu, susi, peura ja hirvi. Linnuista tavataan metsoa, teertä, pyytä ja riekkoa. Joissa ja järvissä esiintyy siperiansampea, sterlettiä, siperianjokilohta, siikaa, peledsiikaa, pohjanharjusta, madetta, haukea, ahventa ja ruutanaa.
Maaperän luonnonvaroja ovat kivihiili, rautamalmi, grafiitti, maasälpä, öljy ja maakaasu.
Väestö
Piirin ainoa kaupunkimainen taajama on Tura, jossa vuonna 2009 oli 5 300 asukasta (31,9 % piirin väestöstä). Muista asutuskeskuksista suurimmat ovat Baikit (3 700 asukasta) ja Vanavara (3 400). Keskimääräinen asukastiheys on 0,03 henkeä neliökilometrillä (vuonna 2006).
Vuonna 2002 venäläiset muodostivat 61,9 % Evenkian väestöstä, evenkit 21,5 %, jakuutit 5,6 %, ukrainalaiset 3,1 % ja ketit 1,2 %.
Väestöstä 99,5 % osaa venäjää, 11,9 % evenkiä ja 5,2 % jakuuttia. Evenkeistä 53,4 % puhuu evenkin kieltä.
Evenkian asukasluku on ollut laskussa Neuvostoliiton hajoamisesta lähtien. Varsinkin venäläisiä ja ukrainalaisia on muuttanut pois alueelta. Tämä käy ilmi, kun vertaa vuosien 1989 ja 2002 kansallisuusjakaumia. Vuonna 1989 Evenkiassa asui noin 24 000 henkeä, joista venäläisiä oli 67,5 %, pohjoisia alkuperäiskansoja 15,2 % (evenkejä 14,0 % ja kettejä 0,7 %), ukrainalaisia 5,3 % ja jakuutteja 3,8 %.
Lentopallon miesten SM-sarjakausi 1965–1966
Lentopallon miesten mestaruussarjassa kaudella 1965–1966 pelattiin kahdentoista joukkueen sarja, jossa neljä viimeistä putosi sarjasta ja kaksi uutta joukkuetta nousi tilalle.
Evenkia
Hallinto
Evenkian piirillä on Krasnojarskin aluepiirin sisällä laissa säädetty erityisasema, jonka tarkoituksena on sen etujen huomioon ottaminen aluetason päätöksenteossa.
Lentopallon miesten SM-sarjakausi 1965–1966
Miesten SM-sarja
Mestarit: Väinö Enlund, Esko Häkkinen, Esa Kallio, Alpo Kärkkäinen, Seppo Laine, Erkki Ojanen, Kalevi Ojanen, Ilkka Oras, Raimo Peltonen, Niilo Uljas, Pekka Uljas, Väinö Uljas, Pentti Vuorlehto, Lars Wikström.
Evenkia
Hallinto
Vuoteen 2004 saakka Evenkian autonominen piirikunta oli jaettu kolmeen piiriin. Nykyiseen piiriin kuuluu sen hallinnollisen keskuksen Turan lisäksi 22 maaseutuasutusta ja kylää, jotka on jaettu Ilimpejan, Baikytin ja Tungussko-Tšunskin ryhmiin.
Piirin kansanedustuselin on piirineuvosto, jonka 23 jäsentä edustavat jokainen yhtä piirin asutuksista. Sen puheenjohtajana toimii piirin päämies. Toimeenpanovaltaa käyttää piirihallinto ja sen päämies.
Piirin päämiehenä toimii vuodesta 2005 lähtien Pjotr Suvorov. Piirihallinnon päämieheksi valittiin samaan aikaan Jaroslav Malaši.
Liikenne
Krasnojarskin ja Turan välillä on päivittäinen lentoyhteys. Krasnojarskista lennetään kaksi kertaa viikossa myös Baikitiin ja Vanavaraan. Turasta, Baikitista ja Varnavarasta on säännöllistä lentoliikennettä piirin muihin taajamiin.
Talous
Pääelinkeinoja ovat elintarvike-, metsä- ja puunjalostusteollisuus sekä poronhoito, kalastus, turkiseläinten metsästys ja -tarhaus. Vuoriteollisuus tuottaa kivihiiltä, grafiittia ja kalsiittia. Lisäksi tuotetaan sähköenergiaa.
Historia
Seudun kantaväestöä ovat metsästystä, kalastusta ja poronhoitoa harjoittaneet evenkit. 1600-luvun alkupuolella alue liitettiin Venäjään, ja evenkit joutuivat maksamaan jasakkiveroa.
Vuonna 1908 alueella tapahtui Tunguskan räjähdys.
1920-luvulla seudulle syntyi Turuhanskin piirin alaisuudessa toimineita alkuperäisväestön edustuslaitoksia. Vuonna 1927 perustettiin Ilimpejan (keskuspaikka Tura) ja Baikitin piirit. Joulukuussa 1930 muodostettiin Evenkien kansallinen piirikunta, joka vuonna 1977 sai autonomisen piirikunnan aseman. Maatalouden kollektivisoinnin aikana nomadielämää harjoittaneet evenkit asutettiin pysyviin asutuksiin. Kolhooseissa ja sovhooseissa alettiin harjoittaa maanviljelyä, karjataloutta ja turkiseläinten kasvatusta. Seudulle syntyi myös vuoriteollisuutta.
Neuvostoliiton hajottua Evenkiasta tuli yksi Venäjän federaation jäsenistä eli subjekteista, joka samalla kuului myös toisen subjektin eli Krasnojarskin aluepiirin yhteyteen. 17. huhtikuuta 2005 pidetyn kansanäänestyksen perusteella Evenkian autonominen piirikunta liitettiin Krasnojarskin aluepiiriin 1. tammikuuta 2007.
Lentopallon miesten SM-sarjakausi 1965–1966
Miesten SM-sarja
Kolme viimeistä joukkuetta putosi suoraan. SaPKo joutui karsintasarjaan Suomensarjan lohkovoittajien kanssa.
Karsintasarja
Karsintasarja pelattiin kahtena turnauksena, 16.-17.4. Valkeakoskella ja 7.-8.5. Lahdessa.
SM-sarjaan nousivat Kajastus ja Kuopion NMKY. SaPKo putosi Suomensarjaan.
Tietokonevirus
pienoiskuva|250x250px|Tietokoneviruksen saaminen omalle tietokoneelle voi olla pelottava kokemus monille. Tietokonevirus on haittaohjelma, joka monistaa itseään ja leviää tietokoneesta toiseen isännän eli dokumentin tai suoritettavan ohjelman mukana ihmisen toimen yhteydessä. Mato on toinen tunnettu haittaohjelmatyyppi, mutta toisin kuin virus leviää ilman isäntää eikä tarvitse ihmisen toimintaa sen levittämiseen.
Virukset voivat levitä esimerkiksi tietokoneverkon tai tiedontallennusvälineen mukana tulleen tiedoston kautta. Toisinaan virus on naamioitunut Bad Sectoriksi (levyeditorilla luettavuus erottaa tällaisen viruksen oikeasta vikakohdasta). Virus voi aiheuttaa haittaa myös vahingossa tai epäsuorasti esimerkiksi siten, että sen aiheuttama liikenne tukkii verkon heikoimpia kohtia tai lukitsee järjestelmiä salasanojen lukuisten avausyritysten takia. Pahimmillaan virus saattaa tuhota tietokoneen BIOS-muistin, jolloin tietokone ei enää käynnisty. Tietokoneviruksia vastaan on kehitetty erityisiä virustorjuntaohjelmia.
Luokitus
Tietokonevirukset voidaan jakaa niiden kohteiden mukaan tiedostoviruksiin, makroviruksiin, komentojonoviruksiin ja käynnistyslohkoviruksiin. Virukset voivat kuulua samanaikaisesti useaan eri ryhmään.
Tiedostovirukset tarttuvat suorituskelpoisiin tiedostoihin. Nämä leviävät tietokoneeseen, kun siinä suoritetaan viruksen saastuttama ohjelma. Komentojonovirukset puolestaan käyttävät leviämiseen järjestelmän tarjoamia komentojonoja. Makrovirukset leviävät erilaisten dokumenttien sisältämien makrojen mukana. Joskus makrot saattavat käynnistyä automaattisesti dokumentin avaamisen jälkeen, mikä mahdollistaa virukselle helpon tien saastuttaa tietokone. Käynnistyslohkovirukset puolestaan tarttuvat levykkeiden ja kiintolevyjen käynnistysalueelle, jolla on ohjelmakoodia, joka suoritetaan tietokoneen käynnistyessä. Levykkeellä oleva virus voi siirtyä koneeseen, kun tietokone avataan levykkeen kautta.
Toiminta
pienoiskuva|[[Virustorjunta on havainnut tietokoneella viruksen ja varoittaa siitä käyttäjää.]] Viruksilla on yleensä yksi tai kaksi toimintavaihetta. Ensimmäisessä vaiheessa se pyrkii levittämään itsestään kopioita ja esimerkiksi kopioimaan itsensä tietokoneessa käytetyille levykkeille. Toisessa osassa virus aktivoituu, mutta kaikilla viruksilla ei ole aktivoitumisvaihetta, vaan osa viruksista pyrkii vain levittämään itseään. Jotkut virukset aktivoituvat jo leviämisensä yhteydessä. Virukset, jotka vain levittävät itseään, eivät käytännössä aiheuta varsinaisesti tahallista vahinkoa. Nekin voivat silti aiheuttaa yhteensopivuusongelmia, koneen toiminnan hidastumista ja tiedostojen tuhoutumisia.
Virusten aiheuttama yleisin haitta on tietojen hävittäminen. Virus voi esimerkiksi tyhjentää kiintolevyn nollaamalla tilavaraustaulukon, jolloin informaatio ei kuitenkaan ole fyysisesti kadonnut. Toinen tapa tuhota tietoa on kirjoittaa hiljalleen kiintolevylle roskakoodia. Tällöin tuhot saattavat olla suuria, sillä myös varmuuskopiotkin saattavat saastua.
Historia
pienoiskuva|250x250px|Tietokonevirus yrittää kopioida itsensä tietokoneen tärkeisiin tiedostoihin, jotta sen poistaminen olisi mahdollisimman vaikeaa. Ensimmäisenä varsinaisena tietokoneviruksena pidetään vuonna 1982 kirjoitettua Elk Cloneria, joka levisi Apple II -tietokoneissa levykkeeltä toiselle Apple DOSissa. Elk Cloner syntyi sen tekijän Rich Skrentan mukaan käytännön pilana. Vanhin tunnettu IBM PC -yhteensopivien virus oli vuonna 1986 kirjoitettu (c)Brain, joka pyrki piiloutumaan matkimalla DOSin toimintoja. Ensimmäisen laajan matoepidemian Internetissä synnytti marraskuussa 1988 liikkeelle lähtenyt Morris-mato, joka levisi verkkoon liitetystä Unix-järjestelmästä toiseen.
Kiristyshaittaohjelmat ovat uudempaa kehitystä, joissa tavoitteena on uhrin kiristäminen rahallisen hyödyn saamiseksi.
Madot ja virukset voidaan jakaa neljään aaltoon seuraavasti (vuonna 2004): Nämä aallot viittaavat kausiin, jolloin teknologiset trendit alkoivat ja ilmestyivät merkittävissä määrissä. Esimerkiksi kolmannessa aallot sähköpostin välityksellä leviävät virukset ja madot yleistyivät.
Tähdenlennon alla
Tähdenlennon alla on Lea Lavenin 24. albumi, joka julkaistiin 8. marraskuuta 2006. Albumin on julkaissut Oy Bonnier Amigo Music Finland Ab. Kansilehtinen sisältää kappaleiden sanat.
Kappaleet
Kaikki kappaleet säveltänyt ja sovittanut Esa Nieminen, ellei toisin mainittu.
Bruneinbisaya
Bruneinbisaya on pohjoisborneolainen kieli, jota puhutaan Bruneissa ja Malesian Sarawakin maakunnassa. Sen läheisimmät sukukielet ovat lotud ja sabahinbisaya.
Bruneinbisayaa puhui SIL Internationalin mukaan vuonna 2007 äidinkielenään 37,600 ihmistä Bruneissa ja 20,000 Malesiassa.
Metyylipropyyliketoni
Metyylipropyyliketoni on orgaaninen yhdiste (ketoni) ja se on huoneenlämmössä (20 °C) olomuodoltaan väritöntä nestettä, jolla on tunnusomainen haju. Sen kemiallinen kaava on C5H10O ja rakennekaava CH3(CH2)2COCH3. Metyylipropyyliketonista käytetään myös nimityksiä 2-pentanoni, etyyliasetoni ja MPK.
Metyylipropyyliketonin moolimassa on 86,13 g/mol, sulamispiste −78 °C, kiehumispiste 102 °C, suhteellinen tiheys 0,8 g/cm3, leimahduspiste 7 °C (c.c.), itsesyttymislämpötila 505 °C ja CAS-numero 107-87-9. Metyylipropyyliketoni liukenee kohtalaisesti veteen eli 20 °C:een lämpötilassa 4 g/100 ml.
Maarten Tjallingii
Maarten Tjallingii (s. 5. marraskuuta 1977 Leeuwarden) on alankomaalainen maantiepyöräilijä. Hän aloitti ammattilaisuransa Skil-Shimano-joukkueessa 2006–2007, edusti Silence-Lottoa kaudella 2008 ja on vuodesta 2009 kilpaillut alankomaalaistallissa, joka on tunnettu nimillä Rabobank, Belkin Pro Cycling Team ja nykyään Team LottoNL-Jumbo. Tjallingii on kilpaillut myös maastopyöräilyssä ja cyclocrossissa.
Saavutuksia
Lähde: Cycling Archives
Euroopan neuvoston kidutuksen vastainen komitea
Kidutuksen vastainen komitea eli CPT (Committee for the Prevention of Torture and Inhuman or Degrading Treatment or Punishment) on Euroopan neuvoston alainen elin, joka valvoo vapautensa menettäneiden oikeuksia ja kohtelua neuvoston jäsenmaissa.
Suomi on 1. huhtikuuta 1991 alkaen sitoutunut kidutuksen, epäinhimillisen tai halventavan kohtelun tai rangaistuksen estämiseksi tehtyyn eurooppalaiseen yleissopimukseen (SopS 17/91). Sopimus on tullut osaksi Suomen oikeutta lailla 463/91 ja asetuksella 464/91. Tällä huonon kohtelun vastaisella yleissopimuksella on perustettu komitea valvomaan sopimuksen noudattamista. Eurooppalainen komitea kidutuksen ja epäinhimillisen tai halventavan kohtelun estämiseksi pyrkii ehkäisemään ennalta vapautensa menettäneiden kidutusta ja huonoa kohtelua.
Kidutuksen vastainen sopimus on alun perin vuodelta 1987 ja tuli kansainvälisesti voimaan 1989. Tämä sopimus ei sisällä kidutusta ja muuta kiellettyä kohtelua koskevaa määritelmää, vaan viittaa tältä osin johdannossaan ihmisoikeusyleissopimuksen 3. artiklaan. Sen mukaan ketään ei saa kiduttaa eikä kohdella tai rangaista epäinhimillisellä tai halventavalla tavalla. Se, että vielä vuonna 1987 on katsottu tarpeelliseksi puuttua kidutukseen läntisessä Euroopassa johtuu siitä, ettei sopimus koske pelkästään fyysisen kidutuksen vastustamista vaan käytännössä paino on sopimuksen nimestä ilmenevällä epäinhimillisellä ja halventavalla kohtelulla. Käyttönimi "kidutuksen vastainen yleissopimus" on siis jossain määrin harhaanjohtava. Tämän vuoksi käytetään myös nimeä huonon kohtelun vastainen sopimus.
Komitealla on varsin laajat valtuudet. Sillä on vapaa pääsy maahan, oikeus liikkua siellä vapaasti ja oikeus tarkastaa kaikkia jäsenvaltiossa sijaitsevia suljettuja laitoksia. Käytännössä komitea tarkastaa vankiloita, poliisiasemia ja mielisairaaloita. Se tarkastaa koko laitoksen ja kuulee henkilökuntaa ja vapautensa menettäneitä. Vapautensa menettäneitä komitea kuulee ilman henkilökunnan läsnäoloa. Lisäksi komitea pyrkii kuulemaan eri kansalaisjärjestöjä.
Komitean toiminta perustuu yhteistyöhön. Komitean tehtävänä ei ole arvostella julkisesti valtioita vaan pikemminkin auttaa niitä vahvistamaan rajalinjaa, joka erottaa hyväksyttävän kohtelun tai käytöksen sellaisesta, joka ei ole hyväksyttävää. Tässä tehtävässään komiteaa ohjaavat seuraavat kolme periaatetta:
Suomessa vangin CPT:lle osoittamat kirjeet ja vangin CPT:ltä saamat kirjeet on toimitettava perille avaamattomina.
Kaori Nagamine
Kaori Nagamine (s. 3. kesäkuuta 1968 Tokio) on japanilainen entinen jalkapalloilija.
Pesäpallon lyöjäkuninkaalliset
Pesäpallon SM-sarjassa on valittu lyöjäkuningas vuodesta 1945 saakka. Naisten puolella lyöjäkuningatar valittiin ensimmäisen kerran kaudella 1962. Nykyisin vuoden lyöjäkuninkaaksi nimetään se, joka on lyönyt eniten juoksuja Superpesiksen runkosarjassa kyseisenä vuonna. Aiemmin lyöjäkuninkuus ratkaistiin pistelaskulla, jossa kunnarista sai kaksi pistettä ja tavallisesta lyödystä juoksusta yhden.
Miesten palkinnon ovat useimmiten voittanut Seppo Uusi-Oukari (kuusi kertaa) ja naisten palkinnon Tuula Rantanen (kaksitoista kertaa).
Totalitarismi
Totalitarismi on poliittinen järjestelmä, jossa valtion valta ulottuu yhteiskunnan kaikille aloille. Totalitarismi on autoritarismin äärimmäinen muoto. Totalitarismiin kuuluu dominoiva johtaja, joka esitetään hyväntahtoisena kansan etujen ajajana. Hallinto perustuu joko suuren yhteiskunnallisen muutoksen tavoitteluun tai ideologiaan, jonka pohjalta rakennetaan ihanneyhteiskuntaa.
Käsitteen historia
Käsitteitä totalitarismi ja totalitaarinen järjestelmä alettiin käyttää satunnaisesti 1930-luvulla sellaisista diktatorisista valtioista, joille on ominaista tietyn poliittisen aatteen ehdoton valta, muun poliittisen toiminnan tukahduttaminen sekä yhteiskunta- ja talouselämän valjastaminen palvelemaan tämän poliittisen suuntauksen tavoitteita. Totalitaristisiksi on luonnehdittu Josif Stalinin aikaista Neuvostoliittoa, Benito Mussolinin fasistista Italiaa ja Adolf Hitlerin johtamaa natsi-Saksaa. Myös Mussolini itse puhui totalitaarisesta valtiosta.
Toisen maailmansodan jälkeen käsite levisi tutkijoiden käytöstä nopeasti yleiseen käyttöön sekä tiedotusvälineissä että poliitikkojen puheissa. Nykyajan ainoana totalitaristisena valtiona pidetään Kimien dynastian johtamaa Pohjois-Koreaa.
Piirteitä
Z. K. Brzezinskin mukaan totalitarismi on diktatuuri, jossa teknologisesti edistyneitä poliittisen vallan välineitä käyttämällä keskitetty hallinto tai eliitti edistää rajoittamattomasti totaalista yhteiskunnallista vallankumousta, johon kuuluu pakotettu yksimielisyys sekä ihmisten ehdollistaminen tietynlaisten mielivaltaisten ideologisten oletusten pohjalta. Totalitarismin erottaa muusta autoritarismista se, että totalitarismissa on totalistinen ideologia, jota noudattaa maan yksi ja ainoa puolue, jolla on johtaja eli diktaattori, sekä se, että totalitarismilla on täysin kehittynyt salainen poliisi sekä monopoli joukkotiedotuksessa, aseistuksessa ja organisaatioissa.
Juan Linzin mukaan järjestelmä on totalitaristinen ensinnäkin silloin, kun sillä on monistinen muttei monoliittinen valtakeskittymä, josta kaikkien instituutioiden ja ryhmien mahdollinen moniarvoisuus saa laillisuutensa, joka toimii niiden välittäjänä, ja joka on enimmäkseen poliittinen luomus eikä edeltäneen yhteiskunnan dynamiikasta kasvanut. Toisekseen, totalitarismissa on yksityiskohtainen ja itsenäinen ideologia, johon hallitsijat ja puolue identifioituvat, ja jota ne käyttävät politiikkansa perustana, ja joka tarjoaa perimmäisen merkityksen, historiallisen tarkoituksen tunnun, sekä tulkinnan yhteiskunnallisesta todellisuudesta. Kolmanneksi, totalitarismissa kansalaiset mobilisoidaan, eli heidän poliittista ja yhteiskunnallista toimintaansa rohkaistaan, vaaditaan, palkitaan ja ohjaillaan, ja pelkästään passiivista tottelua ei pidetä suotavana.
Linzin työhön perustuen Paul C. Sondrol Coloradon yliopistossa Colorado Springsissä on vertaillut totalitaaristen diktatuurien ominaispiirteitä autoritaarisiin:
Hannah Arendtin mukaan 1900-luvun alkupuolella nousseet totalitaariset järjestelmät erosivat aikaisemmista diktatorisista järjestelmistä muun muassa siinä, että poliittiset laitokset toimivat niissä ainoastaan todellista valtaa pitävän ryhmän lavasteina ja että aate oli vallanpitäjille pelkkä väline kansan hallitsemiseen.
Totalitaristiset valtiot ovat käyttäneet hallintakeinoinaan valtioterrorismia, terroritekoja, vangitsemisia ja laajamittaista propagandaa. Saksassa, Italiassa, Neuvostoliitossa ja Pohjois-Koreassa johtajan henkilökohtaista asemaa on pönkitetty myös henkilöpalvonnalla.
Krépin Diatta
pienoiskuva|304x304px|Diatta (2022) Krépin Diatta (s. 25. helmikuuta 1999) on senegalilainen jalkapalloilija. Hän on pelipaikaltaan keskikenttäpelaaja. Hän edusti vuonna 2017 norjalaisseura Sarpsborgia ja siirtyi vuonna 2018 belgialaiseen Club Bruggeen ja tammikuussa 2021 Ranskan pääsarjassa pelaavaan Monacoon.
Diatta pelasi Senegalin maajoukkueessa ensimmäisen maaottelunsa maaliskuussa 2019 Madagaskaria vastaan. Ensimmäisen maaottelumaalinsa hän teki kesäkuussa 2019 Afrikan-mestaruuskilpailujen alkulohko-ottelussa Tansaniaa vastaan. MM-kilpailuissa 2022 hän pelasi avauskokoonpanossa kahdessa ensimmäisessä alkulohko-ottelussa Alankomaita ja Qataria vastaan sekä neljännesvälieräottelussa Englantia vastaan. Hän on pelannut vuoden 2022 loppuun mennessä kaikkiaan 29 maaottelua ja tehnyt niissä kaksi maalia, joista toisen kesäkuussa 2021 ystävyysottelussa Sambiaa vastaan.
Nebraskan lainsäädäntöelin
Nebraskan lainsäädäntöelin kokoontuu Nebraska State Capitolilla Lincolnissa. Senaattorien palkka on Nebraskassa vain 12 000 dollaria vuodessa.
Historiaa
Nebraskan lainsäädäntöelin oli aikaisemmin muiden osavaltioiden lainsäädäntöelinten tapaan kaksikamarinen. 1930-luvulla Nebraskassa kuitenkin innostuttiin ajatuksesta yksikamarisesta lainsäädäntöelimestä, sillä se koettiin kaksikamarista järjestelmää tehokkaammaksi ja halvemmaksi. Erityisesti Nebraskassa vaikuttanut republikaanipoliitikko George Norris kampanjoi voimakkaasti idean puolesta. Asiasta järjestettiin lopulta vuonna 1934 kansanäänestys, jonka yksikamarista järjestelmää kannattaneet voittivat äänin 286 086 – 193 152. Lainsäädäntöelin kokoontui viimeisen kerran kaksikamarisena vuonna 1935.
Yksikamarisuuteen siirtymisen myötä Nebraskan lainsäädäntöelimeen valittujen poliitikkojen määrä tippui 133:sta 43:en. Muutos myös laski huomattavasti Nebraskan lainsäädäntöelimen hallinnollisia kustannuksia, sillä lainsäädäntöelimen kulut laskivat lähes puolella viimeisen kaksikamarisen ja ensimmäisen yksikamarisen lainsäädäntöelimen kokoontumisen välillä.
Puoluejärjestelmä
Yksikamarisuuden lisäksi Nebraskan lainsäädäntöelin poikkeaa muiden osavaltioiden vastaavista järjestelmistä siinä, että lainsäädäntöelimeen valitut senaattorit eivät de jure edusta poliittisia puolueita. Tämä muutos tuli voimaan samaan aikaan, kun Nebraska siirtyi kaksikamarisesta yksikamariseen järjestelmään.
Tavallisesti Yhdysvaltain osavaltioiden lainsäädäntöelinten vaaleissa puolueet järjestävät omat esivaalit, joiden voittajat asettuvat ehdolle toisten puolueiden esivaalien voittajia vastaan varsinaisessa vaalissa. Nebraskassa järjestetään kuitenkin vain yhdet kaikille ehdokkaille yhteiset esivaalit, joiden kaksi eniten ääniä saanutta ehdokasta jatkavat varsinaiseen äänestykseen.
Vaikka Nebraskan senaattorit eivät virallisesti edusta mitään puolueita, on heidän puoluetaustansa kuitenkin käytännössä helppoa selvittää. Tästä huolimatta puoluepolitiikka vaikuttaa myös käytännössä Nebraskan lainsäädäntötyöhön vähemmän kuin muissa osavaltioissa. Puolueet eivät esimerkiksi käytä ryhmäkurin ylläpitoon piiskureita ja myös vähemmistöön jäänyt puolue saa usein huomattavan määrän komiteoiden puheenjohtajuuksia, jotka tavallisesti kuuluvat kaikki suurimmalle puolueelle.
Markus Hurme
Markus Mikael Hurme (s. 1. helmikuuta 1978 Vantaa) on suomalainen uransa lopettanut lumilautailija.
Vuonna 1997 Hurme voitti lumilautailun MM-kisoista hopeaa half-pipessä ja vuonna 2001 pronssia half-pipessä.
Hurme kilpaili halfpipessa Naganon olympialaisissa 1998, jossa lumilautailu oli ensimmäistä kertaa olympialajina mukana. Naganossa Hurme oli karsintakierroksen paras, mutta sijoittui lopulta kolmanneksitoista epäonnistuttuaan toisessa finaalilaskussa.
Maailmancupissa Hurme sijoittui kertaalleen kolmanneksi half-pipessä vuonna 1997.
Hurme päätti uransa lumilautailijana keväällä 2002.
Lumilautailu-uran jälkeen
Keväällä 2002 Hurme aloitti tietoliikenneinsinööriopinnot Helsingin ammattikorkeakoulu Stadiassa. Insinööriksi valmistuttuaan (2005) hän jatkoi digitaalisen signaalinkäsittelyn opiskelua Teknillisessä korkeakoulussa Espoon Otaniemessä. Hurme valmistui diplomi-insinööriksi 2008.
Nykyään Hurme omistaa ohjelmistoyritys Veera Solutions Oy:n.
James George Frazer
thumb|right|200px|Sir James George Frazer. James George Frazer (1. tammikuuta 1854, Glasgow, Skotlanti – 7. toukokuuta 1941 Cambridge, Englanti) oli skotlantilainen antropologi ja uskontotieteilijä.
Frazer tunnetaan erityisesti pääteoksestaan The Golden Bough: A Study in Magic and Religion (Kultainen oksa: Tutkimus magiasta ja uskonnosta). Tämä 12-osainen teos ilmestyi vuosina 1890–1915. Frazer esitti, että vanhoilla uskonnoilla ja myyteillä on yhteiset sukujuuret. Hän tarkasteli Raamatun kertomuksia antropologian, ei teologian kannalta. Frazer pani merkille, että samat tarinat toistuvat hieman muuntuneina kulttuurista ja sivilisaatiosta toiseen.
Frazerin muita teoksia ovat Totemism and Exogamy (1910), Belief in Immortality ja The Worship of the Death (1913–1924).
Mália
Mália (myös Mállia, Μάλλια) on Kreikan kaupunki sekä samanniminen Chersónisoksen kunnan kunnallisyksikkö (Δημοτική Ενότητα Μαλίων, Dimotikí Enótita Malíon) ja entinen itsenäinen kunta. Se sijaitsee Iraklionin alueyksikössä Kreetan alueella. Koko kunnallisyksikön väkiluku on 5 433 ja varsinaisen Málian kaupungin väkiluku 3 224 (vuonna 2011).
Mália tunnetaan minolaisaikaisesta Málian palatsista sekä rantalomakohteena.
Maantiede
Mália sijaitsee Kreetan saaren pohjoisrannikolla Egeanmereen kuuluvan Kreetanmeren rannalla. Málian vanha osa sijaitsee Iraklionista tulevan tien eteläpuolella. Pohjoispuolella, rannan läheisyydessä sijaitsee lukuisia hotelleja ja baareja.
Málian länsipuolella sijaitsee Chersónisoksen kaupunki ja itäpuolella Vrachási. Kaupungin eteläpuolelta kulkee saaren päätie eli EO90-kansallistie, joka on osa Eurooppatietä 75.
Historia
pienoiskuva|vasen|upright=0.95|[[Mália (palatsi)|Málian palatsin raunioita.]] pienoiskuva|vasen|upright=0.66|Mália on suosittu rantalomakohde.
Málian seutu on ollut merkittävä minolaisella kaudella eli Kreetan pronssikaudella. Siellä sijaitsi Málian palatsi, jota pidetään yhtenä Kreetan tärkeimmistä, vaikkakaan se ei milloinkaan ollut Knossoksen ja Faistoksen veroinen. Palatsi rakennettiin vuoden 2000 eaa. jälkeen, ja se tuhoutui noin vuonna 1700 eaa. Tämän jälkeen palatsi rakennettiin uudelleen. Lopullisesti se tuhoutui noin vuonna 1450 eaa.
Nykyisin Mália on kehittynyt rantalomakohteeksi ja suoranaiseksi turistirysäksi, joka on varsinkin nuorison ja brittien suosiossa. Mália oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Chersónisoksen kuntaan yhdessä Episkopín ja Goúveksen kanssa.
Nähtävyydet
Málian minolaisen palatsin ja kaupungin rauniot sijaitsevat rannikolla noin kolme kilometriä Málian keskustasta itään. Málian hiekkarannalle on myönnetty ”European Blue Flag” tunnustuksena puhtaudesta. Rannalla on runsaasti mahdollisuuksia harrastaa vesiurheilulajeja.
Liikenne
Iraklionista kulkee muutama linja-auto päivittäin Chersónisoksen kautta suoraan Málian minolaiskaupungin raunioille.
Kunnallisyksikön osat
Málian kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Tietosanakirja
thumb|[[Tietosanakirja (1909)|Tietosanakirja, 11 osaa, 1909–1922.]] Tietosanakirja eli ensyklopedia on aakkostettujen hakusanojen mukaan järjestetty kokoelma lyhyehköjä kirjoituksia tietyiltä tiedonaloilta. Tietosanakirja voi olla yleinen ja sisältää tietoa useista eri aiheista, tai se voi keskittyä johonkin tiettyyn aiheeseen, kuten taiteeseen tai tekniikkaan. Tietosanakirja-artikkeleiden pituus voi vaihdella teoksesta riippuen muutamasta lauseesta useiden sivujen mittaisiin esseisiin.
WordPerfect
WordPerfect on tekstinkäsittelyohjelma. Sen käyttö oli suosituimmillaan 1980-luvun ja 1990-luvun vaihteessa, jolloin se oli tekstinkäsittelyn de facto -standardi.
Nykyisin WordPerfectia kehitetään Windows-käyttöjärjestelmälle, mutta se on ollut aiemmin saatavilla myös muun muassa DOS:lle, Amigalle, Macintoshille ja Linuxille sekä usealle minitietokoneelle.
Tietosanakirja
Internetin suosion myötä maailman suosituimmaksi tietosanakirjaksi on noussut avoin tietosanakirja Wikipedia.
WordPerfect
WordPerfect 5.1 for DOS oli ohjelman suosituin versio, se sisälsi alas laskeutuvat valikot (nykyisten ohjelmien tapaan) ja mahdollisuuden tehdä taulukoita tekstin sekaan.
Tietosanakirja
Historia
Sana ensyklopedia johtuu kreikan sanoista enkyklios (”kehämäinen”) ja paideia (”opetus”). Ensyklopedian oli määrä kattaa vapaalle miehelle tarpeellinen yleissivistys.
WordPerfect
WordPerfectin yleisimmät tiedostopäätteet ovat .wpd ja vanhemmissa versioissa .wp.
Tietosanakirja
Historia
Tietosanakirjalla oli rooli Ranskan suuressa vallankumouksessa 1789. Niin sanotut ensyklopedistit muokkasivat suuren ranskalaisen tietosanakirjan Encyclopédien avulla mielialoja kuningasvaltaa vastaan. Teoksen toimittajat Denis Diderot ja Jean le Rond d’Alembert antoivat artikkelien kirjoittajien julkaista siinä piilotetusti poliittisia ja uskonnonvastaisia kannanottoja. Kannanotot oli piilotettava, koska erityisesti uskonnolliset piirit vastustivat kirjasarjan julkaisua ja vaativat sen takavarikointia.
WordPerfect
Historia
WordPerfect on kehitetty vuonna 1979 Data General -yhtiön tietokoneisiin ja sen kehitti yhtiö nimeltä Satellite Software International Inc. (SSI). DOS-ympäristöön Word Perfect julkaistiin vuonna 1982.
Tietosanakirja
Historia
Suomessa painettujen tietosanakirjojen julkaisu on tyrehtynyt internetin ilmaisen aineiston vuoksi.
WordPerfect
Historia
WordPerfect-ohjelmisto on myyty myöhemmin kahteen kertaan uudelle omistajalle. WordPerfect Corporation myi sen vuonna 1994 Novellille, ja Novell edelleen Corelille vuonna 1996.
Versiot
WordPerfect ei ollut lähtöisin MS-DOSista, vaan Data Generalin minitietokoneelta ja ohjelma oli erittäin siirrettävä. Ohjelma julkaistiin mm. DEC OpenVMS:lle, OS/2:lle, NeXTstepille, Atari ST:lle ja Commodore Amiga:lle, Apple II ja IIGS:lle ja klassisella MacOS:lle. Viimeinen Mac-versio oli WordPerfect 3.5E. Amigalle on julkaistu WordPerfect 4.1.
Tietosanakirja
Historia
Vuonna 2023 englanninkielisen maailman ainoa painetussa muodossa julkaistava tietosanakirja on chicagolainen The World Book Encyclopedia. Se saattaa olla koko maailman viimeinen paperinen tietosanakirja. Vuoden 2023 versiossa on 17 000 artikkelia 14 000 sivulla 22 niteessä.
WordPerfect
Versiot
Viimeinen MS-DOS-versio on 6.2. Versiosta 6.0 lähtien julkaistiin graafinen versio Windowsille (3.x-versioista lähtien).
Tietosanakirja
Tunnettuja tietosanakirjoja
thumb|”Automobiili”, Tietosanakirja, 1. osa, 1909.
WordPerfect
Versiot
WordPerfect 5.1 ja 6.0 julkaistiin myös PC-Unixeille (esim. Xenix, jotka tukivat yhteistä iBCS2-rajapintaa. WordPerfect 6 ja 7:stä julkaistiin natiivi Linux-porttaus. WordPerfect 8 oli graafinen ohjelma X Window Systemille. Corel julkaisi WP 8.0:sta myös henkilökohtaiseen käyttöön ilmaiseksi ladattavan Linux-version. Versio 8.1 toimitettiin ainoastaan Corel Linux OS:n mukana. Linuxille julkaistiin myös WordPerfect 9.0 osana WordPerfect Office 2000:ta. Tämä ei kuitenkaan ollut enää natiivi ohjelma, vaan toimi Wine-Windows-emulaattorin päällä. Corelin tehtyä lisenssisopimuksen Microsoftin kanssa ja Microsoftin investoitua yhtiöön sen koko Linux-tuotelinja lakkautettiin.
Tietosanakirja
Suomalaisia tietosanakirjoja
thumb|[[Pieni tietosanakirja, neljä osaa, 1925–1928.]] thumb|[[Spectrum Tietokeskus|Spectrum, 17 osaa, WSOY 1976–1987.]]
WordPerfect
WP Suomessa
Suomen oikeuslaitos käytti ohjelmiston DOS-versioita vielä 2000-vuosikymmenellä.
Pisara
Pisara on pieni määrä nestettä, jota ympäröi kokonaan tai lähes kokonaan vapaa pinta. Pisara voi muodostua kun nestettä kertyy putken alapäähän tai muuhun rajapintaan, tuottaen roikkuvan pisaran. Pisaroita voi myös muodostua höyryn kondensoituessa tai sopivalla suuttimella suuria määriä nestettä hajottamalla.
Pisara eli tippa (, lyh. gtt) on esimerkiksi lääkelaskennassa laajalti käytetty yksikkö. Saman aineen pisara on vakio-oloissa aina samankokoinen. Käytössä esimerkiksi suoneen annostelussa gtt/min tarkoittaa tippaa minuutissa.
Solar Fields
Solar Fields (oikealta nimeltään Magnus Birgersson, s. 1950) on ruotsalainen elektronisen musiikin säveltäjä ja tuottaja.
Ura
Göteborgista kotoisin oleva säveltäjä, äänisuunnittelija ja multi-instrumentalisti Magnus Birgersson loi Solar Fieldsin 90-luvun lopulla. Magnus kasvoi musiikillisessa perheessä ja on itse soittanut pianoa ja syntetisaattoria 70-luvulta lähtien. 80-luvun puolivälissä hän alkoi hyödyntämään tietokoneita syntetisaattorien kanssa. Ambient-julkaisuidensa lisäksi hän on myös ollut kitaristina useissa rock-yhtyeissä, pianistina jazz -yhtyeissä sekä kosketinsoittajana drum and bass -yhtyeissä. Nykyään hän tekee lisäksi yhteistyötä Vincent "Aes Dana" Villuisin, H.U.V.A. Network- sekä T.S.R.-yhtyeiden kanssa. Jälkimmäisessä ovat mukana myös Daniel Segerstad ja Johannes Hedberg Carbon Based Lifeforms -yhtyeestä.
Solar Fields -nimen alla hän on julkaissut yli viisitoista albumia sekä vieraillut yli kuudellakymmenellä eri julkaisulla. Hänen ensimmäinen studioalbuminsa oli Reflective Frequencies, joka julkaistiin Ultimae Records -yhtiön kautta vuonna 2001. Kaksi vuotta myöhemmin hän julkaisi toisen albuminsa Blue Moon Station, mikä edeltäjänsä tavoin oli yhdistelmä downtempoa, ambientia ja trancea.
Hänen viides albuminsa EarthShine, joka julkaistiin vuonna 2007, sisälsi edellisiin albumeihinsa nähden huomattavasti enemmän progressivisen trancen elementtejä. Pian tämän jälkeen Electronic Arts ja DICE tarjosivat Solar Fieldsille mahdollisuuden säveltää Mirror's Edge -videopelin soundtrack, joka julkaistiin 14. marraskuuta 2008. Soundtrack pääsi muun muassa VGChartz-sivuston "Top 20 Original Soundtracks in Gaming" -listan sijalle 16.
Seuraavan vuonna 2009 Solar Fields sävelsi ja julkaisi seuraavana albuminsa Movements. Albumi äänestettiin kymmenen parhaan joukkoon Echoes-radion kuuntelijoiden äänestyksessä ja se toimi lisäksi kanadalaisen studion Alientrapin vuonna 2011 julkaiseman Capsized-pelin soundtrackina.
Vuonna 2010 hän julkaisi Movements-albumin pohjalta uudelleenmiksatun version nimeltä Altered - Second Movements, sekä aloitti Origin-albumisarjan säveltämisen. Kyseinen sarja koostuu neljästä albumista, jotka sisältävät aiemmin keskeneräisiksi jääneitä ja julkaisemattomia kappaleita. Until We Meet the Sky ja Random Friday sävellettiin lisäksi samaan aikaan.
2013 Solar Fields julkaisi toisen osan Origin-sarjasta, albumin nimeltä Origin #02. Hän julkaisi myös "Cluster"-demon saman vuoden lopulla. "Pulse"-kappale julkaistiin 30. kesäkuuta 2014 Joof Recordings -yhtiön kautta.
2014 Solar Fields julkaisi kolme albumia nimillä RED, GREEN ja BLUE. Albumit sisältävät artistin aiemmin julkaisemattomia kappaleita sekä remixejä.
Hän sävelsi myös 9.6.2016 (Euroopassa, 7.6.2016 Pohjois-Amerikassa) Mirror's Edgen jatko-osan (Mirror’s Edge Catalystin).
Lauri Ylönen
Lauri Johannes Ylönen (s. 23. huhtikuuta 1979 Helsinki) on The Rasmus -yhtyeen laulaja. Hän on tehnyt kaksi sooloalbumia ja soolokappaleita.
Ura
Ensimmäinen yhtye, johon Ylönen kuului, oli hänen ja Eero Heinosen yhteinen yhtye, jossa Ylönen soitti rumpuja ja Heinonen bassoa. Aikaiseen Rasmukseen mukaan tuli myös Pauli Rantasalmi. Rantasalmi on yhä mukana The Rasmuksessa, mutta tuolloinen rumpali Janne Heiskanen erosi yhtyeestä vuonna 1999. Heiskasen tilalle rumpuja tuli soittamaan Aki Hakala. Yhtyeen nimen eteen tuli sekaannusten välttämiseksi artikkeli The, koska eräs DJ käytti musiikkihankkeessaan Rasmus-nimeä.
Vuonna 2006 Ylönen ansaitsi eniten suomalaisista kulttuurihenkilöistä: 770 000 euroa ansiotuloa ja 3 800 euroa pääomatuloa. Ylönen oli kovatuloisin kulttuuri-ihmisistä myös vuonna 2005, jolloin hänen tulonsa olivat 919 000 euroa. Veroja hän maksoi niistä yli puolet. Lauri Ylönen on myös Boneless-Skeletor Oy:n toimitusjohtaja sekä hallituksen jäsen.
Ylönen esiintyy Kwanin kappaleella ”Chillin’ At The Grotto” yhdessä Siiri Nordinin (Killer) kanssa. Hän esiintyy myös Apocalyptican kappaleissa ”Life Burns” ja ”Bittersweet”, joista jälkimmäisessä esiintyy myös HIM:n laulaja Ville Valo.
Ylönen on ryhtynyt myös asuintalojen suunnittelijaksi. Hän suunnittelee MTV:n kanavilla vuonna 2017 nähtävissä ohjelmissa "Laurin talot" design-taloja suomalaisille julkkiksille. Ylönen suunnittelee asuintaloja Alvardag-yrityksensä kautta. Lisäksi hän on suunnitellut kuoseja Vallilalle ja sohvan Iskulle.
Sooloura
Ylönen julkaisi maaliskuussa 2011 ensimmäisen sooloalbuminsa, New Worldin. Hän soitti ensimmäisen kerran soolokappaleensa ”Heavyn” Emma-gaalassa helmikuussa 2011. Saman vuoden kesäkuussa julkaistiin toinen single, ”In The City”.
Vuonna 2014 Ylönen julkaisi toisen sooloalbuminsa nimeltään Amanda. Albumin ensimmäinen single ”She’s a Bomb” julkaistiin maaliskuussa. Toinen single "My Favorite Drug" julkaistiin toukokuussa.
Syksyllä 2018 Ylönen nähtiin Vain elämää -televisiosarjan yhdeksännellä tuotantokaudella.
Yksityiselämä
Nykyisin Ylönen asuu Honolulussa Havaijilla Yhdysvalloissa, ja hän on avoliitossa Katriina Mikkolan kanssa. Parille syntyi Oliver-poika joulukuussa 2017. Parin Ever-tytär syntyi lokakuussa 2021.
Ylönen harrastaa skeittausta, veneilyä ja BMX-pyöräilyä.
T-72
T-72 on entisessä Neuvostoliitossa ja muissa Varsovan liiton maissa valmistettu taistelupanssarivaunu. T-72 suunniteltiin pienemmän teknisen riskin vaihtoehdoksi Neuvostoliiton sen hetken edistyneimmälle, mutta kalliille ja monimutkaiselle T-64-panssarivaunulle. Sen tuotanto alkoi vuonna 1971. T-72:n pohjalta on myöhemmin kehitetty myös sen seuraaja T-90. T-72 on edelleen useiden maiden armeijoiden käytössä, vaikkakin sen käyttöikä alkaa lähennellä loppuaan.
T-72:sta on useita malleja. Neuvostoliiton omaan käyttöön valmistettiin malleja T-72, T-72A ja T-72B. Neuvostoliiton vientimallit T-72M ja T-72M1 olivat heikommin panssaroituja ja varusteltuja versioita T-72- ja T-72A-malleista. Useimmissa malleissa ei ole laseretäisyysmittaria, pimeänäköjärjestelmänä on yksinkertainen infrapunavalaisin. T-72B-malli lisäsi vaunuun myös tykin putken kautta ammuttavan AT-11 Svir -panssaritorjuntaohjuksen, joka korvasi tykin heikompaa tarkkuutta pitkillä etäisyyksillä. T-72B -mallia vastaava vientiversio on T-72S.
Kehittely
T-72:n kehitti Uralvagonzavod vaihtoehdoksi monimutkaiselle ja kalliille T-64-panssarivaunulle. T-72:n ottamista palveluun vuonna 1973 edelsi sarja useita T-62:n pohjalle rakennettuja malleja. Ensimmäinen varsinainen T-72-prototyyppi valmistui vuonna 1970 ja siitä käytettiin nimitystä Objekt 172. Vaunu hyväksyttiin palvelukseen vuonna 1973 ja sen sarjatuotanto alkoi vuonna 1974. Kokonaisuudessaan se ei tullut käyttöön kuin vasta vuonna 1975. Julkisuudessa vaunu oli ensimmäisen kerran Ranskan silloisen puolustusministerin Yvon Bourgesin vieraillessa Venäjällä lokakuussa vuonna 1977. Saman vuoden marraskuussa vaunu otti osaa voitonpäivän paraatiin Punaisella torilla. Sittemmin alkuperäisestä vaunusta on kehitelty useita eri versioita useissa eri maissa ja niitä on tuotettu yhteensä arviolta 20 000.
Käyttö Suomessa
300px|thumb|left|Suomen puolustusvoimien käyttämä T-72 [[Panssarimuseossa.]] T-72M1-vaunut olivat pitkään Suomen kahden sodanajan panssariprikaatin iskuportaan selkäranka; panssariprikaatiin kuului kuusi panssarivaunukomppaniaa. Suuri osa vaunuista oli hankittu käytettynä 1990-luvulla Itä-Saksan jäämistöstä. Nyt T-72-kalusto on poistunut Suomen puolustusvoimien käytöstä. Vaunuja myytiin ja myymättä jääneet romutettiin Jyväskylän Seppälänkankaan teollisuusalueella loppuvuodesta 2006 alkaen. 2007 puolustusvoimat päätti romuttaa 240 taistelupanssarivaunua, 220 kuljetus- tai rynnäkköpanssarivaunua ja yli 200 kenttätykkiä. Osa romutetuista ajoneuvoista oli T-72:ia ja tykeistä 152 mm:n haupitseja. Eversti Markku Lainevirran mukaan vanhan kaluston pitäminen pitkään myyntikunnossa olisi ylittänyt niiden myyntiarvon.
Loppukesästä 2007 T-72-kalustolta ylijääneet varaosavarastot myytiin Patria Weapons Systemsin kautta Tšekkiin. Ostajana oli Dako Cz ja kauppahintana 4,1 miljoonaa euroa, sisältäen 430 000 varaosanimikettä.
Sodat
thumb|T-72B, Punaisen torin sotilasparaatissa. Kuva aiheutti hämmennystä Yhdysvaltain tiedusteluorganisaatioissa, koska vaunu tunnistettiin ensin väärin [[T-80-malliksi.]]
T-72 vaunua on käytetty seuraavissa sodissa:
T-72 -panssarivaunujen tappiot Venäjän hyökkäyssodassa Ukrainaan 2022–
Hyökkäyssodassa Ukrainaan 2022 ukrainalaisjoukot ovat tuhonneet, vaurioittaneet tai ottaneet haltuunsa suuren määrän venäläisjoukkojen T-72 -tyypin panssarivaunuja. Oryx-sivuston dokumentoimien aineistojen mukaan T-72 on sodan eniten tuhottu panssarivaunutyyppiluokka. Sodan ensimmäisen vuoden aikana Ukrainan joukot tuhosivat, vaurioittivat tai valtasivat varmistetusti 945 venäläisjoukkojen T-72-panssarivaunua; kaikkiaan Venäjän varmennettiin menettäneen 1 673 taistelupanssarivaunua tuhottuna, vaurioituneena tai vallattuna. Oryx-sivuston varmistama, venäläisten menettämien panssarivaunujen määrä on 56 prosenttia siitä, mitä Ukrainan asevoimat ovat ilmoittaneet tuhonneensa (4.2.2023 mennessä 3 218 panssarivaunua). Samana aikana Ukrainan asevoimat menettivät Oryxin mukaan 99 T-72-taistelupanssarivaunua. Ukrainan menetetyin panssarivaunutyyppi oli T-64. Oryx varmensi Ukrainan menettäneen sodan ensimmäisen vuoden aikana kaikkiaan 459 panssarivaunua.